“สภาพัฒน์” เผย GDP ไตรมาส 3/61 โต 3.3% ต่ำคาด หลังอุปสงค์ต่างประเทศชะลอตัว
“สภาพัฒน์” เผย GDP ไตรมาส 3/61 โต 3.3% ต่ำคาด หลังอุปสงค์ต่างประเทศชะลอตัว!
19 พ.ย. 2561

สำนักงานคณะกรรมการพัฒนาการเศรษฐกิจและสังคมแห่งชาติ (สศช.) หรือ สภาพัฒน์ เปิดเผยว่า เศรษฐกิจไทยในไตรมาส 3/61 ขยายตัว 3.3% ต่ำกว่าที่ตลาดคาดการณ์ไว้ และชะลอลงจากไตรมาสก่อนหน้าที่ขยายตัวถึง 4.6% เป็นไปตามอุปสงค์ภาคต่างประเทศ ขณะที่อุปสงค์ในประเทศปรับตัวดีขึ้นต่อเนื่อง
ขณะที่สภาพัฒน์ ปรับประมาณการอัตราการขยายตัวทางเศรษฐกิจ (GDP) ของไทยทั้งปี 61 มาที่เติบโต 4.2% หรืออยู่ที่กรอบล่างของคาดการณ์เดิมที่ 4.2-4.7% เนื่องจากคาดว่าการส่งออกทั้งปีจะขยายตัวเหลือเพียง 7.2% จากเดิมคาดว่าจะขยายตัวได้ 10% ส่วนการนำเข้าคาดว่าจะเติบโต 16.2% จากเดิมคาดไว้ที่ 15.4%
ส่วนในปี 62 คาดการณ์ GDP จะเติบโตในกรอบ 3.5-4.5% โดยการส่งออกน่าจะขยายตัว 4.6% และนำเข้าจะเติบโตราว 6.5%